દેશ-પરદેશમાં જેનો વધુને વધુ પ્રચાર અને પ્રસાર થઇ રહ્યો છે એવા આ રસાયણ વિષે બાળકોથી માંડી વૃદ્ધો સુધીના તમામ સૌ કોઈ પરિચિત છે. આમળા જેમાં સૌથી વધુ છે એવા આ ઔષધોમાં બીજા ૪૪ ઔષધો પણ મેળવવામાં આવે છે. આમળામાં દર ૧૦૦ ગ્રામે ૬૦૦ મિ. ગ્રામ જેટલું વિટામીન-સી આવેલું છે. આમળાને બાફવા કે સૂકવવા છતાં વિટામીન-સી ઓછું થતું નથી. નોબલ પારિતોષિક વિજેતા ડો. લાયનેસે પોતાની જાત પર પૂરા પાંચ વર્ષ પ્રયોગો કર્યા પછી તારણ કાઢ્યું કે “રોજિંદી જરૂરિયાત કરતાં થોડી વધારે માત્રામાં વિટામીન ‘સી’ લેવાથી શરદી થતી નથી.” શરદી જેવા કેટલાય એલર્જિક રોગોનો સામનો કરવા આમળા સક્ષમ છે. આમળાનું એક ગુણ વયઃસ્થાપન છે. વય એટલે યુવાની; સ્થાપન એટલે ટકાવી રાખવું; જે યુવાનીને ટકાવી રાખે છે.